BEC พุ่ง 6% โบรกฯ อัพเป้า 8.50 บ. พร้อมปรับกำไรปี 63-64 เพิ่ม
BEC พุ่ง 6% โบรกฯ อัพเป้า 8.50 บ. พร้อมปรับกำไรปี 63-64 เพิ่ม ล่าสุดอยู่ที่ 7.65 บาท บวก 0.45 บาท หรือ 6.25% มูลค่าซื้อขาย 61.63 ล้านบาท
BEC พุ่ง 6% โบรกฯ อัพเป้า 8.50 บ. พร้อมปรับกำไรปี 63-64 เพิ่ม รับธุรกิจฟื้นตัวเด่น ล่าสุดอยู่ที่ 7.65 บาท บวก 0.45 บาท หรือ 6.25% มูลค่าซื้อขาย 61.63 ล้านบาท
16 ธ.ค. 2563

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 10.05 น. อยู่ที่ 7.65 บาท บวก 0.45 บาท หรือ 6.25% สูงสุดที่ 7.80 บาท ต่ำสุดที่ 7.30 บาท ด้วยมูลค่าซื้อขาย 61.63 ล้านบาท

ทั้งนี้ บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” BEC ปรับเพิ่มราคาเป้าหมายใหม่ขึ้นเป็น 8.50 บาท/หุ้น เพื่อสะท้อนถึงแนวโน้มที่เป็นบวกมากขึ้นตั้งแต่ไตรมาส 4/63 เป็นต้นไป ทั้งนี้ได้ปรับเพิ่มประมาณการปี 2563 ขึ้นอีก 5% จากเดิมที่ คาดว่าจะขาดทุนสุทธิ 393 ล้านบาท เหลือขาดทุน 375 ล้านบาท และปรับเพิ่มประมาณกำไรสุทธิในปี 2564 เพิ่มขึ้น 25% เป็น 504 ล้านบาท นอกจากนี้ประมาณการกำไรและราคาเป้าหมายของบล.เคจีไอ (ประเทศไทย) ก็ยังมี upside อีกจากบริการใหม่ Subscription VDO on Demand (SVOD)